alexandrainst/scandi-wiki huggingface dataset:
Septuaginta

Septuaginta er ei før-kristen omsetting av Det gamle testamentet og nokre nærskylde skrifter til gresk. Ho blir først nemnd i brev frå Aristeas. Brevet er falskt, men vart skrive omkring 200 fvt. I brevet blir det fortalt at 72 lærde jødar, seks frå kvar av dei tolv israelske stammane, stod bak omsettinga. Frå dette kjem namnet septuaginta, som er gresk for 70. I teologisk litteratur blir tittelen ofte korta ned til romertalet LXX. 

Samlinga inneheld 46 gammaltestamentlege bøker, det vil si dei 39 bøkene i den jødiske kanon (i jødisk tradisjon blir desse delt opp i berre 24 bøker) samt dei deuterokanoniske skriftene. Dei sistnemnte, som det er sju av, utgjer ein del av den katolske og den ortodokse Bibelen. I motsetnad til ein del moderne bibelutgåver der dei deuterokanoniske bøkene er tatt med, er desse ikkje plassert i ein egen del, men er sett mellom dei andre bøkene i en forsøksvis kronologisk/tematisk orden. I tillegg til desse kjem fire skrifter og ein salme som berre er rekna som kanoniske i nokre einskilde kyrkjesamfunn. Septuaginta er den offisielle versjon av Det gamle testamentet i Den ortodokse kyrkja, sjølv om nokre av bøkene ikkje blir rekna som kanoniske.

Den jødiske kanonen 

 Første Mosebok
 Andre Mosebok
 Tredje Mosebok
 Fjerde Mosebok
 Femte Mosebok
 Josva
 Domarane
 Rut
 Første Samuelsbok
 Andre Samuelsbok
 Første Kongebok
 Andre Kongebok
 Første Krønikebok
 Andre Krønikebok
 Esra (GT)
 Nehemja (GT)
 Ester
 Job
 Salmenes bok
 Salomos ordspråk
 Forkynnaren
 Høgsongen
 Jesaja
 Jeremia
 Klagesongane
 Esekiel
 Daniel
 Hosea
 Joel
 Amos
 Obadja
 Jona
 Mika
 Nahum
 Habakkuk
 Sefanja
 Haggai
 Sakarja
 Malaki

Dei deuterokanoniske bøkene 

 Tobit
 Judit
 Den greske Ester-boka (blir ikkje talt som ei eiga bok, men som tillegg til Esters bok)
 Visdomens bok
 Sirak
 Baruk
 Tillegg til Daniels bok (blir ikkje talt som ei eiga bok, men som tillegg til Daniels bok)
 Første Makkabeerbok
 Andre Makkabeerbok

Tillegg 

 Jeremias brev
 Manasses bønn
 Tredje Esra (Første Esdras)
 Fjerde Esra (Andre Esdras)
 Salme 151

 
Kristne skrifter
Jødiske skrifter
A.P. Møller-Mærsk

A.P. Møller-Mærsk A/S er eit internasjonalt danskeigd konsortium som driv innan ei rekkje område, i hovudsak transport. Internasjonalt er føretaket mest kjend som MAERSK, især shippingverksemda. Føretaket har røter attende til 1886, då kaptein Peter Mærsk-Møller kjøpte det første dampskipet sitt, S.S. Laura.

Bakgrunnsstoff 
 A.P. Møller-Mærsk

Danske føretak
Skipingar i 1904
Farse

Farse kan ha ulike tydingar:
 Hakka kjøt eller fisk blanda med mjøl, krydder, mjølk og egg, som ein kan laga t.d. kjøtkaker av, sjå kjøtfarse eller fiskefarse
 Ein spesiell type komedie, sjå farse i skodespel
 Komisk eller parodisk hending, ordet vert m.a. ofte brukt om politiske feilgrep
Dverghamster

Dverghamster er ei slekt av små gnagarar i hamsterfamilien. Det finst tre ulike typar dverghamster, russisk, sibirsk og kinesisk dverghamster. Alle liknar på den «vanlege» hamsteren, men er mykje mindre, 10-12 cm for den russiske og den sibirske dverghamsteren og berre 5-6 cm for den kinesiske. 

Den russiske og den sibirske varianten av dverghamster kan para seg og få avkom, men det er ikkje tilrådd, då avkommet vil få dårleg helsa. Desse to er vanlegast å ha som kjæledyr, då den kinesiske er svært liten.

Dverghamstrar er kresne, og et for det meste frø og nøtter.

Kjelder
Narvik Dyreklinikk 
Tropehagen Zoo 

hamsterfamilien
Syrisk hamster

Syrisk hamster eller gullhamster (Mesocricetus auratus) er ein gnagar i hamsterfamilien.

I vill form er dei rekna som truga, men er populære som kjæledyr og blir ofte nytta i forsking.

Fotnotar 

Hamsterfamilien
Kjæledyr
Terminalfart

Terminalfart til ein lekam som fell mot bakken er farten lekamen har når tyngdekrafta som trekk lekamen mot bakken er like stor som luftmotstanden (den atmosfæriske friksjonen som virkar i motsett retning av tyngdekrafta). Ved denne farten akselererer ikkje lekamen lenger og fell med konstant fart. Visst ein lekam fell nedover med større fart enn terminalfarten (til dømes at den kom frå tynnare luft eller endra form) vil den sakke av til den når terminalfarten. 

Terminalfarten til ein fallskjermhoppar i vanleg fritt fall er om lag 195 km/t. Dei når halvparten av terminalfarten etter berre 3 sekund, medan det tar 8 sekund å nå 90 % og 15 sekund å nå 99 % av terminalfarten. Fallskjermhopparane kan nå høgare fart visst dei legg armane og beina inntil kroppen, opptil 320 km/t. 

Årsaka til at ein lekam når ein terminalfart er at luftmotstanden er direkte proporsjonal med rota av farten. Ved låg fart er luftmotstanden mykje mindre enn tyngdekrafta, og lekamen akselererer. Når farten aukar, aukar òg luftmotstanden heilt til den er like stor som vekta av lekamen. Luftmotstanden er òg avhengig av tverrsnittarealet. Dette er årsaka til at lekamar med stor overlate, slik som ein fallskjerm, har lågare terminalfart enn mindre lekamar som kanonkuler. 

Matematisk kan terminalfarten skrivast som

der
 er terminalfarten
 er massen til den fallande lekamen
 er tyngdeakselerasjonen
 er luftmotstandskoeffisienten
 er tettleiken til væska lekamen fell gjennom og
 er lekamen sitt tverrsnittareal. 

Denne likninga får ein frå friksjonslikninga ved å sette luftmotstanden lik mg, som er tyngdekrafta til lekamen. 

Merk at lufttettleiken aukar når høgda minkar, om lag 1 % per 80 m (sjå hydrostatisk likning). Derfor minkar terminalfarten med 1 % når ein lekam har fall 160 m. Viss lekamen held seg uendra vil farten altså minke jo nærmare bakken ein kjem.

Tilnærming 
Tilnærma terminalfart er mykje enklare å finne enn terminalfarten, fordi det er vanskeleg å finne verdien til . Ein enkel skaleringsmetode er å henge ein lekam ut vindauget på ein bil i ein tynn tråd. Terminalfarten til lekamen er farten bilen har når lekamen heng med 45° vinkel. Dette kan ein enkelt vise matematisk fordi det skjer når luftmotstanden (i horisontal retning) er lik tyngdekrafta.

Utleiing 
To krefter virkar på ein fallande lekam: tyngdekrafta og luftmotstanden. Dette kan uttrykkast som: 

der
m er massen til lekamen
g er tyngdeakselerasjonen
q er  frå friksjonslikninga. 

Terminalfarten har ein når , slik at 

eller ved å løyse med omsyn på ,

Ein kan finne farten som ein funksjon av tida når ein har tyngde og friksjonskrefter. Ein startar igjen med , og merk at . 
Dette fører til ei differensiallikning: 

Vi omarrangerer ledda:

Løysinga på denne differensiallikninga involverer ein hyperbolsk funksjon, og er 

Byttar vi ut q får vi løysinga: 
{|cellpadding="2" style="border:2px solid #ccccff"
|
|}

Vi kan òg bruke denne funksjonen  for å finne terminalfarten. Når  går mot uendeleg, vil tanh leddet gå mot 1, og vi får:

Sjå òg 
 Akselerasjon
 Friksjon
 Newton sine lover

Væskedynamikk
Fart
Russisk dverghamster

Russisk dverghamster eller campbellsk dverghamster, vitskapleg namn Phodopus campbelli, er ein liten gnagar i hamsterfamilien. Han liknar den sibirske dverghamsteren.

Hamsterfamilien
Kjæledyr
Orkan

Orkan er kategori 12 i Beaufortskalaen og er den sterkaste vinden på skalaen. Vindsnøggleiken er då 32,7 m/s eller 117 km/t eller høgare. I eldre sjønemning heiter vindstyrken òg orkan. 

For vindstyrken orkan må vindsnøggleiken i snitt ha vore minst 32,7 m/s over 10 minutt. I den forstand opptrert orkanar i Noreg berre på sjøen og utsette stader i høgfjellet, og ein særs sjeldan gong i enkelte fjordstrøk. Vind av slik styrke kan medføre store skadar på skog og bygningar og vil i dei aller fleste tilfelle få status som ekstremvêr i Noreg. Over land vert middelvinden dempa slik at orkan nesten aldri skjer. Det kan derimot kome vindkast over 32,6 m/s som kan føre til store skadar. Uttrykket «orkan i kasta» vert derimot ikkje nytta i av meteorologar, sidan eit vindkast er ein augneblikksvind, medan orkan i denne forstanden er målt over 10 minutt og per definisjon ikkje kan vere eit vindkast.

Verknad

På land
Orkan opptrer særs sjeldan og medfører uvanleg store øydeleggingar på land.

Til sjøs
Til havs blir lufta fylt av skum og sjørokk som set ned sikta kraftig. Sjøen blir fullstendig kvit av drivende skum. Bølgjehøgda er gjerne over 14 m, men på grunn av det sterke vindtrykket kan bølgjene faktisk stundom verte dempa og ein kan derfor få minst like høge eller høgare bølgjer i sterk storm.

Andre språk

Kjelder
 

Vind
Ekstremvêr
MMORPG

MMORPG (Massive Multiplayer Online Role-Playing Game) er nettbaserte rollespel der mange spelarar spelar saman. Denne typen spel har vorte svært populære på 2000-talet.

Desse spela går som oftast ut på å bygge opp din eigen rollefigur, og forme han slik du vil. Dette gjer du ved å utforske, gjere oppdrag og slåst mot naturen og dei skapningane som er der (PVE - Player verses environments) eller PVP (Player verses player) i miljø med fleire tusen spelarar frå heile verda.

Nokre av spela har ei fast månadsavgift ein må betala for å kunna spela.

World of Warcraft, Guild Wars og RuneScape er mellom dei mest populære MMORPGane.

MMORPG
Rollespel
Jan Werner Danielsen

Jan Werner Danielsen () var ein norsk songar som opptredde under artistnamnet Jan Werner. Han vart særleg kjend for tolkingane sine av populære musikalslagerar.

Jan Werner voks opp i Nord-Odal og debuterte alt i 4-årsalderen, og fekk sin fyrste platekontrakt 12 år gammal. Mellom 1988 og 1993 song han jamleg med Hamar symfoniorkester. I 1992 fekk Jan Werner sin andre platekontrakt, og vart samtidig inkludert i planar for dei kulturelle hendingane som skulle finne stad under OL på Lillehammer i 1994.

I 1994 opptredde Danielsen under OL på Lillehammer og seinare talentkonkurransen Talentiaden på NRK. Same år representerte han Noreg under den internasjonale finalen i Melodi Grand Prix saman med Elisabeth Andreassen, der dei fekk ein sjetteplass.

Jan Werner Danielsen debuterte som plateartist i 1995 med albumet All By Myself, som selde til gull med 35 000 eksemplar. Inner Secrets, det andre albumet hans, kom to år seinare, i 1997. Det selde 14 000 eksemplar og inneheldt nokre sjølvskrivne komposisjonar. Det tredje albumet hans kom i 1999 med namnet Music of the Night. Likevel er det det fjerde og førebels siste albumet hans, Singer of Songs (2003), som er bestseljaren.

Elisabeth Andreassen og Jan Werner heldt fram med å samarbeide etter duetten under Melodi Grand Prix i 1994. Frå 1997 heldt dei julekonsertar. I 1999 gav dei ut eit album med musikk frå juleturneen.

Jan Werner Danielsen vart funnen død i leilegheita si i Oslo 29. september 2006.

Bakgrunnsstoff 
 JanWerner.com
 Biletserie frå Aftenposten
 Biletserie  frå VG
 Omtale i Norsk pop- og rockleksikon frå 2005

Norske musikarar
Fødde i 1976
Døde i 2006
Norske songarar
Folk frå Nord-Odal
Melodi Grand Prix 1994-deltakarar
Norske Eurovision Song Contest-deltakarar
Deltakarar i OGAE Second Chance Contest
Eurovision Song Contest 1994-deltakarar
Punjab Tractors

Punjab Tractors Ltd (PTL) er ein tidlegare indisk traktorprodusent. Føretaket starta traktorproduksjon på 70-talet. Forutan traktorar produserte dei ymse landbruksreiskap og gaffeltrukkar. Medan dei fleste indiske traktorprodusentane starta med lisensproduksjon eller i samarbeid med etablerte utanlandske produsentar, var produkta til Punjab Tractors tufta på innanlandsk teknologi. I 2007 vart føretaket teke over av Mahindra.

Tidlegare traktorprodusentar
Tidlegare indiske føretak
Mahindra & Mahindra

Mahindra & Mahindra Ltd. er ein indisk traktorprodusent som også lagar andre køyretøy.

Firmaet vart stifta i 1945, medan India framleis var under britisk okkupasjon, av dei to brørne J.C. Mahindra og K.C. Mahindra, saman med Ghulam Mohammed. Det opphavlege namnet var Mahindra & Mohammed Limited, men dette vart endra til Mahindra & Mahindra Ltd. den 13. januar 1948. 

Dei fyrste åra produserte M&M terrengbilar og lette lastebilar og det var fyrst i 1963 at M&M, saman med International Harvester, starta traktorproduksjon. Firmaet har sidan utvikla seg til å verta den største traktorprodusenten i India og den 4. største i verda. M&M har kjøpt opp ein traktorfabrikk i Kina og har samlefabrikkar i Storbritannia og USA.

Kjelde 
 Engelsk Wikipedia

Bakgrunnsstoff 
 Heimesida til Mahindra & Mahindra. 

Traktorprodusentar
Indisk næringsliv
Skipingar i 1945
TAFE

Tractors and Farm Equipment (TAFE) er ein indisk traktorprodusent. TAFE starte med å produsera Massey Ferguson traktorar på lisens i 1961. Dei har òg produsert Perkins (eigd av Massey Ferguson) dieselmotorar på lisens, under namnet Simpsons.

TAFE er ein av dei største traktorprodusentane i India, med over 500 forhandlarar berre i India. TAFE eksporterer òg mykje av produksjonen. AGCO eig 24 % av aksjane i TAFE og somme av traktorane som TAFE produserer vert selde under andre AGCO-merkenamn (AGCO har kjøpt opp mange traktorprodusentar). TAFE sel både sine eigne òg ande merke under varemerket TAFE. Dei har òg eit samarbeide med den koreanske traktorprodusenten LS Tractors.

I juni 2004 tok TAFE over den indiske traktorprodusenten Eicher, som opphavleg var eit dotterselskap til den tidlegare tyske traktorprodusenten Eicher. Med dette oppkjøpet hamna dei på 2. plass i den indiske marknaden, som vert rekna som verdas størte traktormarknad.

Kjelde 
Engelsk Wikipedia

Bakgrunnsstoff
Heimesida til TAFE. 

Traktorprodusentar
Indisk næringsliv
Skipingar i 1960
Hasselslekta

Hasselslekta (Corylus) er ei planteslekt i bjørkefamilien, tidlegare rekna som ein familie, som veks på den nordlege halvkula. Ho inneheld mellom anna den vanlege norske trearten hassel.

Hassel er kjend for nøtter som kan etast. Dei tynne seige kvistane frå trea kan brukast til flettverk og tønnebånd. Veden kan også brukast til trekol, som blir av svært god kvalitet.

Artar

 Corylus americana
 Corylus chinensis
 Corylus colurna
 Corylus cornuta
 Corylus ferox
 Corylus heterophylla
 Corylus jacquemontii
 Corylus maxima
 Corylus sieboldiana
 Corylus tibetica
 Hassel (Corylus avellana)

Planteslekter
Oljeplattform

Ei oljeplattform er ein konstruksjon sett saman av stål og betong, som utfyller ein eller fleire oppgåver i samband med utaskjærs (offshore) leiting etter eller utvinning av petroleum på oljefelt. Ei oljeplattform er utstyrt etter arbeidsoppgåvene på dekk, som til dømes boreutstyr, helikopterplattform og mannskapshotell. Ei oljeplattform kan, i tillegg til råolje, ha utstyr for å produsera naturgass og naturgasskondensat. Ei oljeplattform som har alle funksjonane boring, produksjon og bustad vert kalla ein integrert oljeplattform. 

Gassplattformer, som vert brukte til petroleumsutvinning på stader der det ikkje finst råolje, vert òg stundom kalla oljeplattformer i daglegtalen.

Condeep er ein type oljeplattform med betongunderstell. Gullfaks C på Gullfaksfeltet er eit døme på ein slik oljeplattform.

Sjå òg: 
 Borerigg
 Produksjonsskip
 Gassplattform
 Petroleumsverksemda i Noreg

Petroleumsverksemd i Noreg
Oljeplattformer
Tankskip

Eit tankskip er eit skip som er spesialinretta for transport av flytande last, til dømes petroleumsprodukt, men òg kjemikaliar og  ferskvatn. Ulike typar last, treng forskjellig transportbehandling, difor gjer ein ofte skil på oljetankskip og kjemikaljetankskip.

Båttypar
Sonalika

International Tractors (Sonalika) Ltd., med merkenamnet Sonalika, er ein indisk traktorprodusent. Selskapet, som vart grunnlagd i 1969, er den tredje største traktorprodusenten i India. I tillegg til traktorar lagar Sonalika-gruppa også andre landbruksmaskinar, motoriserte trehjulingar (autorickshaw), og diverse utstyr til motorkøyretøy. Gruppa har også planar om å produsera bilar.
Den viktigaste fabrikken til selskapet ligg i Hoshiarpur i Punjab.

Bakgrunnsstoff 
 Heimesida til Sonalika
 International Tractor to foray into car-making på moneycontrol.com

Traktorprodusentar
Indisk næringsliv
Skipingar i 1969
Shibaura

Shibaura er ein japansk traktorprodusent. 

Verksemda vart grunnlagd i 1950 som eit samarbeid mellom Toshiba og Ishikawajima Harima Industries (IHI). Selskapet har stort sett basert seg på å lage små hagetraktorar og anna motorisert utstyr, men har også ein del større landbrukstraktorar i området 30-78 HK. Shibaura vart introdusert i Noreg på slutten av 70-talet. Traktorane er lette, sterke og har oftast firehjulstrekk og vart derfor populære til dømes på Vestlandet der det finst mange av dei i bruk.

Kjelder 

 Frå tractordata.com 
 Europeisk side
https://www.shibaura.com/shibaura-sb62-and-sb78/ 

Japanske føretak
Traktorprodusentar
Skipingar i 1950
Hallo

Hallo er ein interjeksjon som kan brukast som helsingsord eller for å påkalla merksemd. Ordet finst på ei rekkje språk, og har hovudsakleg spreidd seg som frå engelsk som eit ord ein byrjar telefonsamtalar med. Det har likevel gammalhøgtysk opphav.

Bruk

Ein kan til dømes seia «hallo» når ein treffer ein person, til å starte ein samtale med eller for å finna ut om det er nokon ein stad. Ein kan også bruka ordet meir uformelt for å påkalla merksemd mot noko ein meiner er rart.

Ordsoge
Engelsk hallo eller hello kjem frå gammalhøgtysk halâ/holâ, ei imperativsform av halôn/holôn, 'henta', som særleg blei brukt til å få få fatt i ferjemenn. Ordet blei brukt for å påkalla merksemd eller for å uttrykka overrasking.

Hallo på telefonen

Thomas Edison skal ha innført «hello» som telefonord. Telefonoppfinnaren Alexander Graham Bell føretrekte «ahoy», som ein brukte på skip, som helsingsord. Ordet «hello» blei likevel så tett knytt til telefonen at amerikanske telefondamer blei kjende som hello-girls.

Sjå og
Hallodame
Hei
Hello World

Kjelder

interjeksjonar
telefon
Engelske ord og uttrykk
Helsing
Tyske ord og uttrykk

es:Hola
nl:Hoi
pt:Oi
Cruiseskip

Cruiseskip eller turistskip er passasjerskip som ikkje har som oppgåve å frakte ferdafolk og gods frå ei hamn til ei anna, men er innretta eller spesialbygd for turisttrafikk og opplevingsreiser langs framande kystar, i interessante havområde osb.
 
Ein kan gjerne omtala cruiseskip som flytande luksushotell. I tillegg til høg standard på passasjerlugarane (opphalds- og soveromma for passasjerane), har cruiseskipa ofte eit godt utval av restaurantar, skjenkestadar, barar og butikkar for sal av toll- og avgiftsfrie varer (taxfreebutikkar). Dei fleste skipa er utstyrte med fritids- og underhaldningstilbod som til dømes kino, bibliotek, symjebasseng, golfsimulator, trimsenter og lokale for pengespel eller liknande (casino).

Forureining frå turistskipa
Drifta av cruiseskip forureinar både luft og sjø, og trafikken kan uroe dyrelivet på måtar som får varige negative verknader, ikkje minst i sårbare område som til dømes i arktiske og antarktiske strok, som ser ut til å verte stendig viktigare mål for slik verksemd. Avfallsvatn frå dusj, vask og oppvask frå eit større cruiseskip kan svare til utsleppa frå ein stor kommune, og det finst ikkje noko forbod mot å late dette vatnet gå ureina i sjøen. Eksos frå cruiseskip har stort innhald av svovel, til liks med eksos frå andre store fartøy, og i tronge vestnorske fjordar mellom høge fjell kan røyken frå skipa hopa seg opp og verte til plage i turistsesongen. Men utsleppa frå cruiseskipa kjem ikkje med i noko lands utsleppsrekneskap.

Skip etter type
Båtturisme
Turistlosji
 

ca:Creuer (turisme)
it:Crociera
my:ဇိမ်ခံသင်္ဘော
zh:遊船
Ospeminermøll

Ospeminermøll eller ospeminermol er ein sommarfugl som er vanleg i det meste av Sør-Noreg og Trøndelag. Larvene til ospeminermøllen lever i ospeblad, der dei grev gangar. Desse tunnelane lagar luftfylte lommer i overhuda på blada, og dei blir då sølvgrå. Er trea hardt angripne, får dei ein karakteristisk utsjånad. Angrepa er ikkje farlege for trea, og dei fleste ospetrea er angripne i område der sommarfuglen finst.

Sommarfuglen er sølvgrå og svart med smale venger og eit vengespenn på 6-7 mm. Dei vaksne sommarfuglane overvintrar.

Kjelde 
 Skog og landskap 

Sommarfuglar
Lasteskip

Eit lasteskip er eit skip som er konstruert for å transportere tørrlast over havet. Teknisk sett er tankskip lastebåtar òg, men ein ser på dei helst som ei eiga klasse som fraktar flytande last.

Ein gjer skil på bulkgodsskip og containerskip. Bulkgods, er gods som ikkje er innpakka, og som vert oppbevart i lasterom i skroget. På dekk er det luker som kan opnast når ein ved hjelp av ei kran skal laste/losse varer. Containerskip er lasteskip som oppbevarer godset i containerar som er stabla tett saman på skipsdekket.

Eit lasteskip kan gå i linjefart eller trampfart. Linjefart vil seie at båten går i fast rute med same frakt mellom to eller fleire bestemte hamnar. Trampfart vil seie at båten transporterer den frakt som som vert tilbydd til høgast pris som vert tilbydd på spotmarknaden.

 
Skip etter type
Skipsfart
Deccan

Deccanplatået er eit stort fjellplatå som dekker store delar av Sentral- og Sør-India. 
Platået har ei gjennomsnittshøgd på 500 moh. med variasjonar mellom 450 og 750 moh. Det er avgrensa i aust og vest av to fjellkjede, dei austre og dei vestre ghatane. 
Namnet «Deccan» kjem frå prakrit dakkhin som tyder sør.

Deccan dekker store delar av delstatane Andhra Pradesh, Karnataka, Telangana og Maharashtra. 
Det går også inn i Kerala og Tamil Nadu.
Paltået dannar ei naturleg grense mellom Nord- og Sør-India, og størstedelen av folka som bur her talar dravidiske språk (i motsetning til indoeuropeiske språk i nord).

Den nordvestlege delen av platået er danna av lava- eller magmatiske bergartar kjende som Deccantrappene. Det er skild frå Gangessletta i nord av Satpura- og Vindhyafjella.

Kjelder 

Denne artikkelen bygger på «Deccan Plateau» frå ,  den 28. mars 2020.  
 

Denne artikkelen bygger på «Deccanplateauet» frå , og «Deccan» frå  den 1. oktober 2006.  
 

Indisk geografi
Platå i Asia
Rekhta

Rekhta (persisk skrift ریختہ rekhta, devanagari रेख़्ता rekhtā) var ei litterær form av hindustani som var skrive med det persiske alfabetet. Moderne urdu stammar frå rekhta.

Rekhta vart danna i Delhi-området på 1700-talet. Persisk, som hadde vore hoffspråk hjå mughalane i mange hundreår, hadde slutta å vera morsmål for dei fleste adelsmennene, og hadde dimed mist fotfestet sitt som eit litterært språk. Rektha vart danna for å erstatta persisk, og blanda dialektane av hindustani som vart tala i Delhi og nærområdet, med mange persiske lånord og litterære verkemiddel.

Frå byrjinga var det ei usemje over kor stor påverknad hindustani laut ha på rekhta. Nokre diktarar, som Mir Taqi Mir, meinte at rekhta laut vera meir folkeleg og kvardagsleg, og brukte ei språkform som hadde fleire hindustaniord. Andre meinte motsett, at språket laut følgja adelsmenn sin forfina tale. Dei meinte at språket laut omfatta berre dei få orda av hindustanisk opphav som adelsmenn brukte. I nokre tekstar som brukte ei ekstrem form av denne normalen, er dei einaste hindustaniorda postposisjonane og hjelpeverba. Framleggsstillarane for denne norma meinte òg at alle ord av persisk eller arabisk opphav laut ha stavinga og tydingane dei hadde i dei originale språka sine, sjølv om dei hadde fått ei ny tyding eller uttale på rekhta. På 1740-talet fekk denne andre språkforma tilnamnet "zaban-e-urdu-e-mualla" ("språket til den kongelege festninga", dvs til den raude borga der kongeætta budde). 

Det var endeleg ei meir moderat form av "zaban-e-urdu-e-mualla" som vann språkstriden. Frå 1750-talet byrja rekhta å verta meir og meir påverka av persisk, og namnet til språket vart til "urdu" på slutten av 1700-talet. Namnet "rekhta" vart brukt i tillegg til "urdu" i nokre år, men gjekk ut av bruk over tida. Frå 1850-talet vidare var "urdu" det einaste namnet som vart brukt.

Kjelder 
 S.R. Faruqi: "Unprivileged Power: The Strange Case of Persian (and Urdu) in Nineteenth-Century India", Annual of Urdu Studies, 1998, Vol. 13 (tilgjengeleg på nettet)
 A. Rai, A house divided: The origin and development of Hindi-Urdu, 1991, Oxford University Press, London.
 G. A. Zograph: Languages of South Asia, 1960 (translated by G.L. Campbell, 1982), Routledge, London.

Urdu
Talet 81

Representasjon av dette taleti ulike talsystem:
  101 0001 
binært
 121
oktalt
 81
desimalt
 51
hexadesimalt
 LXXXI
romartal

Talet 81 (åttiein) er eit oddetal. I heiltalsrekkja kjem det etter talet 80 og før talet 82.

Ordenstalet som svarar til talet åttiein, er åttifyrste (81.).

 * 81